pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แรงงาน ห่วงใย มอบเครื่องอุปโภคบริโภค ช่วยลูกจ้างเมียนมาแคมป์ก่อสร้างถูกลอยแพที่ระยอง
วันพุธที่ 22 พฤศจิกายน 2566
22/11/2566
ก.แรงงาน ห่วงใย มอบเครื่องอุปโภคบริโภค ช่วยลูกจ้างเมียนมาแคมป์ก่อสร้างถูกลอยแพที่ระยอง
ก.แรงงาน ห่วงใย มอบเครื่องอุปโภคบริโภค ช่วยลูกจ้างเมียนมาแคมป์ก่อสร้างถูกลอยแพที่ระยอง
วันที่ 22 พฤศจิกายน 2566 นายไพโรจน์ โชติกเสถียร ปลัดกระทรวงแรงงาน มอบหมายให้ นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน พร้อมด้วย นางสาวกาญจนา พูลแก้ว รองกรมสวัสดิการและคุ้มครองแรงงาน มอบเครื่องอุปโภคบริโภค โดยมี คุณอภิญญา ทาจิตต์ ตัวแทนจากศูนย์อภิบาลผู้เดินทางทะเล Stella Maris เป็นผู้รับมอบ เพื่อนําไปช่วยเหลือบรรเทาความเดือดร้อนแก่แรงงานเมียนมาในแคมป์คนงานก่อสร้างจังหวัดระยองที่ถูกนายจ้างลอยแพไม่ได้รับค่าจ้างนานกว่า 2 เดือน ณ บริเวณโถงชั้นล่าง อาคารกระทรวงแรงงาน
นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน กล่าวว่า ในวันนี้ท่านปลัดกระทรวงแรงงานได้มอบหมายให้ดิฉัน พร้อมด้วยรองกรมสวัสดิการและคุ้มครองแรงงาน เป็นตัวแทนกระทรวงแรงงานมอบเครื่องอุปโภคบริโภค อาทิ ข้าวสาร อาหารแห้ง บะหมี่กึ่งสําเร็จรูป ปลากระป๋อง น้ําดื่ม ให้แก่ตัวแทนจากศูนย์อภิบาลผู้เดินทางทะเล Stella Maris เพื่อนําไปช่วยเหลือพี่น้องแรงงานชาวเมียนมาแคมป์ก่อสร้างที่ได้รับผลกระทบจากกรณีที่ถูกนายจ้างลอยแพไม่ได้รับค่าจ้างนานกว่า 2 เดือน เป็นการบรรเทาความเดือนร้อนในเบื้องต้น ซึ่งในส่วนของกระทรวงแรงงาน ท่านปลัดกระทรวงแรงงาน ได้มีความห่วงใยความเป็นอยู่ของพี่น้องแรงงานทุกคนที่เข้ามาทํางานในประเทศไทย เพราะแรงงานทุกคนเป็นฟันเฟืองสําคัญในการขับเคลื่อนการพัฒนาเศรษฐกิจของประเทศ ไม่ว่าแรงงานเหล่านั้นจะเป็นคนสัญชาติใด เมื่อได้รับความเดือดร้อนก็ต้องได้รับการช่วยเหลืออย่างทันท่วงที ซึ่งปัจจุบันพบว่า ยังมีลูกจ้างเมียนมาอีกประมาณ 180 คน จากเดิม 237 คน อยู่ในพื้นที่แคมป์ก่อสร้าง ณ โครงการก่อสร้างย่านนิคมอุตสาหกรรมสาย 36 จังหวัดระยอง และได้รับความเดือดร้อน ในวันนี้จึงได้มอบข้าวสารอาหารแห้งและสิ่งของที่จําเป็นไปเพื่อช่วยเหลือบรรเทาความเดือดร้อนในเบื้องต้น ทั้งนี้ กระทรวงแรงงานจะเร่งดําเนินการให้ความช่วยเหลือพี่น้องแรงงานชาวเมียนมากลุ่มนี้ให้ได้รับสิทธิประโยชน์ตามกรอบของกฎหมายโดยเร็วต่อไป
ด้าน นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า
ในส่วนของ กสร. ได้ส่งพนักงานตรวจแรงงาน สํานักงานสวัสดิการและคุ้มครองแรงงานจังหวัดระยอง ลงพื้นที่เพื่อให้ความช่วยเหลือ พร้อมทั้งชี้แจงสิทธิหน้าที่และสิทธิประโยชน์ตามกฎหมายคุ้มครองแรงงานให้แก่นายจ้างและลูกจ้างทราบ และได้ดําเนินการออกคําสั่งเรียบร้อยแล้ว ซึ่งขณะนี้อยู่ระหว่างนัดหมายนายจ้างเพื่อชี้แจงให้ปฏิบัติตามคําสั่งและจ่ายค่าจ้างให้แก่ลูกจ้างตามกฎหมายคุ้มครองแรงงาน อย่างไรก็ตาม กสร. ได้กําชับให้พนักงานตรวจแรงงาน ติดตามสถานการณ์อย่างใกล้ชิดและเร่งดําเนินการให้ความช่วยเหลือแรงงานให้ได้รับสิทธิประโยชน์ตามกรอบของกฎหมายโดยเร็ว
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-วธ. เปิดพื้นที่ให้ครอบครัว ประกวดคลิปสั้น “เรื่องดีๆที่บ้านฉัน” ปีที่ 3 ส่งเสริมความเข้าใจอันดี เกิดความรักความสามัคคีในครอบครัว ส่งผลงานได้ถึง 22 ธ.ค.นี้
วันพุธที่ 22 พฤศจิกายน 2566
วธ. เปิดพื้นที่ให้ครอบครัว ประกวดคลิปสั้น “เรื่องดีๆที่บ้านฉัน” ปีที่ 3 ส่งเสริมความเข้าใจอันดี เกิดความรักความสามัคคีในครอบครัว ส่งผลงานได้ถึง 22 ธ.ค.นี้
วธ. เปิดพื้นที่ให้ครอบครัว ประกวดคลิปสั้น “เรื่องดีๆที่บ้านฉัน” ปีที่ 3 ส่งเสริมความเข้าใจอันดี เกิดความรักความสามัคคีในครอบครัว ส่งผลงานได้ถึง 22 ธ.ค.นี้
วธ. เปิดพื้นที่ให้ครอบครัว ประกวดคลิปสั้น “เรื่องดีๆที่บ้านฉัน” ปีที่ 3ส่งเสริมความเข้าใจอันดี เกิดความรักความสามัคคีในครอบครัว ส่งผลงานได้ถึง 22 ธ.ค.นี้
นางยุพา ทวีวัฒนะกิจบวร ปลัดกระทรวงวัฒนธรรม (วธ.) กล่าวว่า สํานักงานปลัดกระทรวงวัฒนธรรมมีกิจกรรมดี ๆ สําหรับครอบครัว เพื่อส่งเสริมให้เกิดการสื่อสาร ความเข้าใจอันดีในครอบครัว ก่อให้เกิดความรัก ความสามัคคี ช่วยเหลือเกื้อกูลให้ครอบครัวเป็นสถาบันแรกและสถาบันหลักอย่างแท้จริง ในการกล่อมเกลาคนในสังคมหรือสมาชิกในครอบครัวให้มีคุณธรรม จริยธรรม มีพฤติกรรมและค่านิยมที่ดี เป็นครอบครัวคุณธรรมนําไปสู่ชุมชน สังคมคุณธรรมที่มีความรัก สามัคคี เอื้ออาทร ก่อให้เกิดชุมชน สังคมแห่งความสุข โดยกองเฝ้าระวังทางวัฒนธรรมได้จัดกิจกรรมการประกวดสื่อสร้างสรรค์ส่งเสริมครอบครัวคุณธรรม หัวข้อ “เรื่องดี ๆ ที่บ้านฉัน” ต่อเนื่องเป็นปีที่ 3 ซึ่งจากปีที่ 1 - 2 ได้รับผลตอบรับอย่างดีเยี่ยม มีครอบครัวเข้าร่วมการประกวด มากกว่า 1,200 ครอบครัว
ปลัด วธ. กล่าวต่อไปว่า ขอเชิญชวนเด็กหรือเยาวชน อายุไม่เกิน 18 ปีบริบูรณ์ และผู้ปกครอง ส่งผลงานในประเภททีม ทีมละ 2 คน โดยส่งผลงานได้ 1 ผลงาน ต่อ 1 ทีม เท่านั้น ซึ่งจะต้องจัดทําคลิปวิดีโอสั้น ความยาว 60 วินาที มีเนื้อหาที่สื่อถึงเรื่องราวดี ๆ ภายในครอบครัว วิถีชีวิต วัฒนธรรมอันดีงาม ค่านิยมไทย การปลูกฝังคุณธรรม จริยธรรม รวมถึงการสืบสาน สืบทอดวัฒนธรรมอันดีงามของไทยจากหน่วยทางสังคมที่เล็กที่สุดคือครอบครัว เป็นตัวอย่างในการอยู่ร่วมกันในสังคมใหญ่อย่างมีวัฒนธรรมและสันติสุข รวมทั้งการเสริมสร้างจิตสาธารณะในการเป็นพลเมืองที่ดีของสังคม สําหรับหลักเกณฑ์และเงื่อนไข การเข้าร่วมกิจกรรม อาทิ ผลงานที่ส่งเข้าประกวดทั้งหมดจะต้องไม่มีลักษณะลบหลู่ ดูหมิ่น หมิ่นประมาทต่อสถาบันชาติ ศาสนา พระมหากษัตริย์
ไม่สร้างความแตกแยก รวมถึงต้องไม่ทําให้ผู้อื่นได้รับความเสื่อมเสียชื่อเสียง และผลงานที่ส่งเข้าประกวดต้องไม่ขัดต่อกฎหมาย ความสงบเรียบร้อย หรือศีลธรรมอันดีของประชาชน โดยผลงานที่ส่งเข้าประกวดทั้งหมดจะต้องผลิตขึ้นใหม่ และไม่เคยเผยแพร่ ส่งประกวด หรือได้รับรางวัลใด ๆ มาก่อน เป็นต้น
ทั้งนี้ ผู้สนใจสามารถส่งผลงานคลิปวิดีโอและเอกสารแนวคิดในการสร้างคลิปวิดีโอทางไปรษณีย์อิเล็กทรอนิกส์ culture.scm2@gmail.com ภายในวันที่ ๒๒ ธันวาคม 2566 เวลา 16.30 น. สอบถามข้อมูลและดูรายละเอียดเพิ่มเติมได้ที่สายด่วนวัฒนธรรม 1765 และแฟนเพจเฟซบุ๊ก กองเฝ้าระวังทางวัฒนธรรม เว็บไซต์ https://surveillance.m-culture.go.th และสํานักงานวัฒนธรรมจังหวัดทั่วประเทศ
https://www.youtube.com/playlist?list=PLBjrObEn12Hfmo0-9E86gnOZwGUdKUS48
รัฐบาลไทย-ข่าวทำเนียบรัฐบาล-นายกรัฐมนตรีย้ำ ไม่เคยแทรกแซงก้าวก่ายการแต่งตั้งข้าราชการ และข้าราชการตำรวจ
วันพุธที่ 22 พฤศจิกายน 2566
22/11/2566
นายกรัฐมนตรีย้ํา ไม่เคยแทรกแซงก้าวก่ายการแต่งตั้งข้าราชการ และข้าราชการตํารวจ
นายกรัฐมนตรีย้ํา ไม่เคยแทรกแซงก้าวก่ายการแต่งตั้งข้าราชการ และข้าราชการตํารวจ
วันนี้ 22 พฤศจิกายน 2566 เวลา 10.00 น. ณ บริเวณทางเชื่อมตึกภักดีบดินทร์ ทําเนียบรัฐบาล นายเศรษฐา​ ทวีสิน​ นายกรัฐมนตรีและรัฐมนตรีว่าการกระทรวงการคลัง ชี้แจงกรณีการพูดกลางวงประชุม สส.พรรคเพื่อไทย​ เรื่องการแต่งตั้งโยกย้ายข้าราชการตํารวจระดับผู้กํากับ ว่า​ ไม่ใช่เรื่องอะไร​ และตนเองไม่มีอํานาจและไม่เคยแทรกแซงก้าวก่ายการแต่งตั้งข้าราชการ หรือข้าราชการตํารวจเลย เพราะเป็นหน้าที่ของสํานักงานตํารวจแห่งชาติที่จะพิจารณาตามผลงาน แต่ก็อย่างที่ทราบกันดีว่า สส. เป็นตัวแทนของประชาชน และประชาชนก็ได้มาพูดคุยกันเรื่องปัญหายาเสพติดที่เรื้อรังมา และอาจไม่สบายใจกับทางเจ้าหน้าที่ ซึ่ง สส.ก็ได้ยืนยัน
นายกรัฐมนตรี ยืนยันว่า “สส.ไม่ได้มาขอ​ เราพูดเรื่องความ ไม่ได้พูดเรื่องคน ความนี่คือการมีปัญหาในพื้นที่ เราเองก็มาพูดในตรงนี้มากกว่า โดยเอาเรื่องความเป็นหลัก​ ผมยืนยันว่าผมไม่เคยไปก้าวก่าย หรือว่าไปสั่งการกับสํานักงานตํารวจแห่งชาติ และการแต่งตั้งผู้กํากับจริงๆ ไม่ได้ขึ้นอยู่กับอํานาจของผมด้วย"
ผู้สื่อข่าวถามย้ําว่าจะต้องกําชับ สส.อย่างไร เพราะนายกรัฐมนตรีเคยให้นโยบาย ไม่อยากให้มีการวิ่งเต้นตําแหน่ง นายกรัฐมนตรีกล่าวว่า ​ ตนเองคิดว่า สส. ทราบหน้าที่ของตัวเองดีอยู่แล้ว ไม่ได้มีประเด็นตรงนี้ ส่วนกรณีที่พูดในวง สส.พรรคเพื่อไทย โดยระบุว่า​ มีทั้งคนสมหวังและผิดหวัง และขอมาเยอะเหลือเกินนั้น​ นายกรัฐมนตรี​ ชี้แจงว่า ที่ว่ามีคนผิดหวังสมหวังหมายความว่า เขาบอกว่า เจ้าหน้าที่อาจทํางานไม่ดีตรงนี้ พร้อมยกตัวอย่างสมมุติว่า หากเขาทํางานไม่ดีตนก็ไม่สามารถสั่งย้ายได้อยู่ดี​ เพียงแต่บอกว่า ปัญหาอยู่ในพื้นที่โซนไหน เช่น​ เรื่องยาเสพติดตนเองก็ได้กําชับให้ดูแล​ และหากคนที่อยู่ในพื้นที่ทําเหมาะสมแล้วก็อยู่ต่อไป​ พร้อมย้ําว่า​ ประเด็นดังกล่าวเป็นการพูดเรื่องความ ไม่ใช่เรื่องคน ซึ่งยืนยันมาตลอด ส่วนกรณีที่พรรคก้าวไกลตั้งข้อสังเกตว่าอาจจะผิดกฎหมายและรัฐธรรมนูญ นายกรัฐมนตรี​ ยืนยันว่าตนไม่เคยไปก้าวก่ายและสั่งการ รวมถึงทาง สส .ก็ไม่เคยมาขอตําแหน่งกับตนเอง
รัฐบาลไทย-ข่าวทำเนียบรัฐบาล-นายกรัฐมนตรี ยืนยันนโยบายวีซ่าฟรีช่วยกระตุ้นการท่องเที่ยว ไม่เกี่ยวกับกับขอทานชาวจีน จากการตรวจสอบพบเดินทางเข้ามาไทยก่อนจะมีนโยบายฟรีวีซ่า
วันพุธที่ 22 พฤศจิกายน 2566
22/11/2566
นายกรัฐมนตรี ยืนยันนโยบายวีซ่าฟรีช่วยกระตุ้นการท่องเที่ยว ไม่เกี่ยวกับกับขอทานชาวจีน จากการตรวจสอบพบเดินทางเข้ามาไทยก่อนจะมีนโยบายฟรีวีซ่า
นายกรัฐมนตรี ยืนยันนโยบายวีซ่าฟรีช่วยกระตุ้นการท่องเที่ยว ไม่เกี่ยวกับกับขอทานชาวจีน จากการตรวจสอบพบเดินทางเข้ามาไทยก่อนจะมีนโยบายฟรีวีซ่า
วันนี้ 22 พฤศจิกายน 2566 เวลา 10.00 น. ณ บริเวณทางเชื่อมตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงกรณีมีการรายงานว่าสายการบินจีนยกเลิกสลอตบินเข้าประเทศไทยว่า ไม่ได้ยกเลิกทั้งหมด แต่เนื่องจากสภาพเศรษฐกิจของจีนไม่ได้ดีอย่างที่คิดไว้ จึงอาจส่งผลให้จํานวนนักท่องเที่ยวที่จะเดินทางเข้าไทย ไม่ได้มีมากอย่างที่ประเมินไว้ในช่วงแรก ประกอบกับนโยบายภายในประเทศของจีนก็สนับสนุนให้ท่องเที่ยวภายในประเทศมากเช่นกัน
นายกรัฐมนตรี ยืนยันนโยบายวีซ่าฟรีช่วยกระตุ้นการท่องเที่ยว ยอดนักท่องเที่ยวเพิ่มขึ้น โดยในช่วงที่ไทยเปิดวีซ่าฟรี อาจจะมีการจองเข้ามามาก และกําลังพิจารณาอีกหลายมาตรการที่จะมากระตุ้นเศรษฐกิจประเทศอีก ซึ่งในระหว่างที่เดินทางไปซานฟรานซิสโก ประเทศสหรัฐอเมริกา ได้พบปะกับบริษัท booking.com ซึ่งเป็นบริษัทแม่ของ Agoda ได้ยืนยันว่ามีนักท่องเที่ยวจีนเข้ามาทําธุรกรรมเป็นจํานวน 3 เท่า ซึ่งมากกว่าเดิม แต่อย่างที่ตนเองได้เคยพูดไว้ว่า จํานวนนักท่องเที่ยวก็เป็นประเด็นหนึ่ง แต่อีกประเด็นที่ให้ความสําคัญมากกว่า คือ จํานวนวันที่อยู่ในไทย กับการใช้จ่ายต่อคน เพราะหลังจากสถานการณ์โควิดคลี่คลาย การเดินทางก็มีค่าใช้จ่ายที่สูงขึ้น ประกอบกับจํานวนนักท่องเที่ยวจีน ที่คิดว่าจะเข้ามาเยอะมาก ก็ไม่ได้เข้ามาเยอะขนาดนั้น แต่หากไม่มีนโยบายฟรีวีซ่า ก็จะยิ่งแย่เข้าไปใหญ่
นายกรัฐมนตรี กล่าวย้ํา วัตถุประสงค์ของรัฐบาลที่เปิดวีซ่าฟรี เพื่อต้องการกระตุ้นเศรษฐกิจ แต่ขณะเดียวกัน ก็มีกลุ่มทุนจีนสีเทาแฝงตัวเข้ามา โดยล่าสุด มีเรื่องแก๊งขอทานชาวจีนนั้น นายกรัฐมนตรี กล่าวว่า ได้ติดตามเรื่องนี้อยู่ ซึ่งทุนจีนสีเทามีมานานแล้ว อาจไม่ได้เกี่ยวกับการเปิดวีซ่าฟรี เราก็ต้องบริหารจัดการต่อไป ซึ่งเรื่องขอทานชาวจีนจากการตรวจสอบพบว่ามีการเดินทางเข้ามาก่อนเปิดวีซ่าฟรี ต้องดําเนินการตามกฎหมายต่อไป เพราะเข้ามาผิดขั้นตอนในการตรวจคนเข้าเมือง
รัฐบาลไทย-ข่าวทำเนียบรัฐบาล-นายกฯ" เผยข่าวดี อิสราเอลหยุดยิง 4 วัน เตรียมพร้อมลำเลียงคนไทยกลับ ย้ำไม่เห็นด้วยที่แรงงานไทยกลับไปทำงานในพื้นที่เสี่ยงอีก
วันพุธที่ 22 พฤศจิกายน 2566
22/11/2566
นายกฯ" เผยข่าวดี อิสราเอลหยุดยิง 4 วัน เตรียมพร้อมลําเลียงคนไทยกลับ ย้ําไม่เห็นด้วยที่แรงงานไทยกลับไปทํางานในพื้นที่เสี่ยงอีก
นายกฯ" เผยข่าวดี อิสราเอลหยุดยิง 4 วัน เตรียมพร้อมลําเลียงคนไทยกลับ ย้ําไม่เห็นด้วยที่แรงงานไทยกลับไปทํางานในพื้นที่เสี่ยงอีก
วันนี้ 22 พฤศจิกายน 2566 เวลา 10.00 น. ณ บริเวณทางเชื่อมตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวว่า ได้รับรายงานจากฝ่ายความมั่นคง และผู้บัญชาการทหารสูงสุดว่า รัฐบาลอิสราเอลมีมติยอมรับข้อเสนอของฮามาส คือจะหยุดยิง 4 วัน ถือเป็นช่องว่างที่จะสามารถทําให้ลําเลียงคนไทยออกมาได้ แต่ในเบื้องต้นเป็นเด็กและสตรี ซึ่งทางเราก็พยายามต่อรองผ่านทางกาตาร์ และมีหลายประเทศคอยช่วยเหลืออยู่ มีความมั่นใจว่าจะมีข่าวดีได้ โดยเราต้องมีความเตรียมพร้อมตรงนี้
นายกรัฐมนตรีกล่าวว่า เป็นความโชคร้ายของประเทศไทยที่เศรษฐกิจเรายังไม่แข็งแรงโดยที่พี่น้องประชาชนต้องเสี่ยงชีวิตเข้าไปทํามาหากินหาเงินจากต่างประเทศเข้ามาเพื่อเลี้ยงดูครอบครัว รัฐบาลมีความห่วงใยต่อความปลอดภัยของแรงงาน และขอยืนยันว่าไม่เห็นด้วยและไม่อยากให้แรงงานกลับไปทํางานในอิสราเอลช่วงนี้ เพราะมีความตึงเครียดในพื้นที่ ทั้งนี้ การหยุดยิงถือเป็นการหยุดชั่วคราว เพื่อตามคําเรียกร้องของต่างประเทศว่าอยากให้พี่น้องประชาชนตัวประกันได้มีโอกาสถูกปลดปล่อยออกมา อีกทั้ง ทางรัฐบาลไม่เห็นด้วยและไม่สนับสนุนให้ออกไปในพื้นที่ที่มีความเสี่ยง แต่ทั้งนี้ ก็ไม่สามารถบังคับได้และถ้าเกิดมีความจําเป็นหรือตัดสินใจแล้วว่าจะออกไปก็ขอให้ดูแลรักษาตัวเองดี ๆ ด้วยความเป็นห่วงอย่างยิ่งจากรัฐบาล
นายกรัฐมนตรี กล่าวถึงเรื่องของการพักรบหรือหยุดยิงว่า เป็นเรื่องของนโยบายโดยรวมมากกว่า เพราะว่ามีการพูดคุยกันระหว่างประเทศมากแล้ว และการทํางานเชิงรุกเป็นเรื่องที่สําคัญ ซึ่งต้องให้ความสําคัญกับเรื่องนี้ เรื่องของการใช้ทรัพยากรของประเทศชาติให้สูงสุด รวมถึงการประสานงานระหว่างหน่วยงานของรัฐต่าง ๆ ไม่ว่าจะเป็นเรื่องของทูตพาณิชย์หรือเจ้าหน้าที่เกษตร โดยเฉพาะบางประเทศที่มีการลงทุนเข้ามา ทั้งเราไปและเขาไปด้วยส่วนมากเราเน้นที่ให้เขามาลงทุนในประเทศเรา แต่ปัจจุบันนี้มีหลายภาคส่วนที่แข็งแกร่งและพร้อมไปลงทุนต่างประเทศลงทุนในต่างประเทศแล้วนําเงินกลับมาในประเทศ ก็ขอให้เปลี่ยนการทํางานเปลี่ยนวิธีการคิด แต่ต้องทรงไว้ซึ่งรักษาเกียรติภูมิของประเทศ เรื่องการดูแลและให้เกียรติอย่างสูงสุดกับพระบรมวงศานุวงศ์ที่เดินทางไปต่างประเทศ และให้ดูแลเรื่องของทรัพยากรของประเทศให้ถือเป็นเรื่องสําคัญ เรื่องการดูแลผู้ใหญ่ทั้งหลายก็ขอให้ดูแลอย่างเหมาะสม และเอาแรงงานแรงใจของเราไปทํางานขับเคลื่อนการทูตและเศรษฐกิจของประเทศให้เป็นหลัก
รัฐบาลไทย-ข่าวทำเนียบรัฐบาล-นายกฯ สั่งการแก้ปัญหายางพาราเถื่อนแล้ว เชื่อหากแก้ได้ราคายางเพิ่มขึ้นกิโลกรัมละ 5 บาท
วันพุธที่ 22 พฤศจิกายน 2566
22/11/2566
นายกฯ สั่งการแก้ปัญหายางพาราเถื่อนแล้ว เชื่อหากแก้ได้ราคายางเพิ่มขึ้นกิโลกรัมละ 5 บาท
นายกฯ สั่งการแก้ปัญหายางพาราเถื่อนแล้ว เชื่อหากแก้ได้ราคายางเพิ่มขึ้นกิโลกรัมละ 5 บาท
วันนี้ 22 พฤศจิกายน 2566 เวลา 10.00 น. ณ บริเวณทางเชื่อมตึกภักดีบดินทร์ ทําเนียบรัฐบาล นายเศรษฐา​ ทวีสิน​ นายกรัฐมนตรีและรัฐมนตรีว่าการกระทรวงการคลัง เปิดเผยว่า ในการประชุม สส. พรรคเพื่อไทยวานนี้ (21 พ.ย.) ได้ฝากให้ดูแลเรื่องยางพาราเถื่อน ยอมรับเป็นครั้งแรกที่ได้ยินเรื่องนี้ จึงได้ถามย้ําถึงรายละเอียด เพื่อไปแก้ปัญหาได้อย่างตรงจุด และทราบแล้วมีเรื่องนี้เกิดขึ้นหลายพื้นที่ ทั้งจังหวัดตาก กาญจนบุรี และจังหวัดระนอง จึงได้สั่งการให้หน่วยงานที่เกี่ยวข้อง ทั้งสํานักงานตํารวจแห่งชาติ รวมถึงประสานผ่านพลเอก ทรงวิทย์ หนุนภักดี ผู้บัญชาการทหารสูงสุด ให้ดําเนินการเรื่องนี้แล้ว และเช้านี้ผู้บัญชาการทหารสูงสุดรายงานว่าได้สั่งการในเรื่องนี้แล้ว เหตุการณ์น่าจะดีขึ้น ทั้งนี้ สส. พรรคเพื่อไทยที่ชํานาญการทางด้านเรื่องยางพารา บอกว่าหากกําจัดเรื่องนี้ได้จะทําให้ราคายางสูงขึ้นกิโลกรัมละ 5 บาท พร้อมย้ําว่า หากใครมีเบาะแสเรื่องของเถื่อนสามารถแจ้งรายละเอียดมาได้ เพื่อไปบริหารจัดการแก้ปัญหา
รัฐบาลไทย-ข่าวทำเนียบรัฐบาล-เปิดใจ รมว.กลาโหม... “บทบาทกองทัพ ลดขัดแย้ง สร้างปรองดอง”
วันพุธที่ 22 พฤศจิกายน 2566
เปิดใจ รมว.กลาโหม... “บทบาทกองทัพ ลดขัดแย้ง สร้างปรองดอง”
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-นายสมชาย สุมนัสขจรกุล ผู้ตรวจราชการกระทรวงคมนาคม เป็นประธานเปิดการฝึกอบรมหลักสูตร “ฉันคือ...ข้าราชการที่ดี” รุ่นที่ 72
วันพุธที่ 22 พฤศจิกายน 2566
นายสมชาย สุมนัสขจรกุล ผู้ตรวจราชการกระทรวงคมนาคม เป็นประธานเปิดการฝึกอบรมหลักสูตร “ฉันคือ...ข้าราชการที่ดี” รุ่นที่ 72
....
นายชยธรรม์ พรหมศร ปลัดกระทรวงคมนาคม มอบหมายให้ นายสมชาย สุมนัสขจรกุล ผู้ตรวจราชการกระทรวงคมนาคม เป็นประธานในพิธีเปิดการฝึกอบรมหลักสูตร “ฉันคือ...ข้าราชการที่ดี” รุ่นที่ 72 เพื่อปลูกฝังปรัชญาการเป็นข้าราชการที่ดีให้กับข้าราชการบรรจุใหม่ในสังกัดกระทรวงคมนาคม รวมทั้งเตรียมความพร้อมให้มีพื้นฐานสําหรับการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติราชการ โดยเน้นการส่งเสริมคุณธรรม จริยธรรม การทํางานเป็นทีม พัฒนาเครือข่ายในการปฏิบัติงานและสร้างสายสัมพันธ์ที่ดีระหว่างส่วนราชการ โดยมีผู้บริหารจากสํานักงานปลัดกระทรวงคมนาคม และผู้แทนจากหน่วยงานในสังกัดกระทรวงคมนาคม เข้าร่วมพิธีฯ ในวันที่ 22 พฤศจิกายน 2566 ณ หอประชุมราชรถสโมสร กระทรวงคมนาคม
นายสมชาย สุมนัสขจรกุล กล่าวว่า กระทรวงคมนาคมได้ให้ความสําคัญในการพัฒนาบุคลากร และข้าราชการของกระทรวง จึงได้มีการปรับปรุงโครงการฝึกอบรมหลักสูตรต่าง ๆ รวมถึงโครงการฝึกอบรมหลักสูตร “ฉันคือ...ข้าราชการที่ดี” อย่างต่อเนื่อง เพื่อให้มีความทันสมัยและสามารถนําไปปรับใช้ได้ในการทํางานจริง รวมถึงเพื่อให้สอดคล้องกับการประกาศเรื่องการพัฒนาระบบราชการอย่างจริงจัง เมื่อปี 2546 ที่ส่งผลให้เกิดการนําเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการ มีเจตนารมณ์ที่ชัดเจน คือ มุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม การจัดการฝึกอบรมในครั้งนี้จะทําให้ผู้เข้าฝึกอบรมได้ทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จําเป็นสําหรับการปฏิบัติราชการ นับว่าเป็นการเตรียมความพร้อมที่จะก้าวไปสู่การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสอันดีที่ผู้เข้ารับการฝึกอบรมจะได้สร้างสัมพันธภาพ เกิดการบูรณาการร่วมกันระหว่างหน่วยงานในสังกัด เพื่อการประสานการทํางานที่ดีระหว่างกันในอนาคต เกิดการแลกเปลี่ยนเรียนรู้อันจะนํามาซึ่งเครือข่ายในการทํางานเพื่อประโยชน์ของประชาชนและประเทศชาติต่อไป
ทั้งนี้ โครงการอบรมหลักสูตร “ฉันคือ...ข้าราชการที่ดี” รุ่นที่ 72 มีข้าราชการบรรจุใหม่ในสังกัดกระทรวงคมนาคม เข้ารับการอบรมรวมทั้งสิ้น 107 คน ประกอบด้วย สํานักงานปลัดกระทรวงคมนาคม 13 คน กรมเจ้าท่า 5 คน กรมการขนส่งทางบก 14 คน กรมท่าอากาศยาน 8 คน กรมทางหลวง 42 คน กรมทางหลวงชนบท 18 คน และกรมการขนส่งทางราง 7 คน โดยหลักสูตรและกิจกรรมต่าง ๆ มีเนื้อหาเป็นไปตามแนวทาง และวัตถุประสงค์ที่สํานักงาน ก.พ. กําหนด ใช้ระยะเวลาการฝึกอบรมรวม 10 วัน ด้วยรูปแบบอบรมปกติระหว่างวันที่ 22 พฤศจิกายน - 1 ธันวาคม 2566
รัฐบาลไทย-ข่าวทำเนียบรัฐบาล-รมว.ดีอี ร่วมกล่าวเปิดงาน Thailand Smart City Expo 2023
วันพุธที่ 22 พฤศจิกายน 2566
รมว.ดีอี ร่วมกล่าวเปิดงาน Thailand Smart City Expo 2023
รมว.ดีอี ร่วมกล่าวเปิดงาน Thailand Smart City Expo 2023
วันนี้ (22 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) ร่วมกล่าวสนับสนุนในพิธีเปิดงานนิทรรศการไทยแลนด์เมืองอัจฉริยะ ประจําปี 2566 (Thailand Smart City Expo 2023) ภายใต้แนวคิด ASEAN Convergence จัดโดยบริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จํากัด และสํานักงานส่งเสริมเศรษฐกิจดิจิทัล ภายใต้กระทรวงดิจิทัลเพื่อเศรษฐกิจและสังคม นับเป็นเวทีแห่งโอกาสธุรกิจประจําปีที่ช่วยผลักดันให้ประเทศไทยก้าวไปสู่การเป็นเมืองอัจฉริยะได้อย่างก้าวกระโดด และยั่งยืนเร็วยิ่งขึ้น เนื่องจากเป็นเวทีสําหรับการแลกเปลี่ยนเทคนิคและความรู้เกี่ยวกับการนําเทคโนโลยีเพื่อการจัดการเมือง ทําให้เกิดการให้บริการประชาชนอย่างชาญฉลาด เท่าทันการเปลี่ยนแปลง และแก้ไขปัญหาได้อย่างมีประสิทธิภาพ จัดขึ้นระหว่างวันที่ 22-24 พฤศจิกายน โดยมี นายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์ เป็นประธานในพิธี ณ ฮอลล์ 4 ศูนย์การประชุมแห่งชาติสิริกิติ์
_______________________________________
รัฐบาลไทย-ข่าวทำเนียบรัฐบาล-จิตวิญญาณแห่งราชนาวีไทย ด้วยหัวใจที่มั่นคง
วันพุธที่ 22 พฤศจิกายน 2566
จิตวิญญาณแห่งราชนาวีไทย ด้วยหัวใจที่มั่นคง
สารคดีวันกองทัพเรือประจําปี พ.ศ.๒๕๖๖ การบอกเล่าถึงความเป็นรูปธรรมที่สะท้อนจากคติพจน์ที่ว่า “เทิดทูนสถาบัน ยึดมั่นระเบียบวินัย ประชาชนภูมิใจ ทะเลไทยมั่นคง”
สารคดีวันกองทัพเรือประจําปี พ.ศ.๒๕๖๖ การบอกเล่าถึงความเป็นรูปธรรมที่สะท้อนจากคติพจน์ที่ว่า “เทิดทูนสถาบัน ยึดมั่นระเบียบวินัย ประชาชนภูมิใจ ทะเลไทยมั่นคง” เรื่องราวที่สะท้อนความจริงจากชีวิตและหน้าที่อันหลากหลายของเหล่าทหารเรือที่พร้อมจะเดินหน้าอุทิศเพื่อจิตวิญญาณที่ตั้งใจ
ผลิตโดย คณะกรรมการจัดทําสารคดีและสื่อโทรทัศน์กองทัพเรือ ร่วมกับกรมกิจการพลเรือนทหารเรือ
เผยแพร่ทาง Facebook และ Youtube กองทัพเรือ
FB : ดูโพสต์นี้บน Facebook https://www.facebook.com/share/v/KqRgJnKuYN9GqpzT/?mibextid=WC7FNe
Youtube : สารคดีวันกองทัพเรือ ประจําปี 2566 https://youtu.be/B1I-e9_ZeQw
รัฐบาลไทย-ข่าวทำเนียบรัฐบาล-ชวนเที่ยวงาน “Garden Food Truck” ชิมของอร่อย 4 ภาคส่งท้ายปี @ศูนย์ราชการเฉลิมพระเกียรติฯ แจ้งวัฒนะ
วันพุธที่ 22 พฤศจิกายน 2566
22/11/2566
ชวนเที่ยวงาน “Garden Food Truck” ชิมของอร่อย 4 ภาคส่งท้ายปี @ศูนย์ราชการเฉลิมพระเกียรติฯ แจ้งวัฒนะ
ธพส. ชวนเที่ยวงาน “Garden Food Truck” ทุกวันศุกร์ตลอดเดือนธันวาคมนี้ ตั้งแต่เวลา 17.00–20.00 น. ณ สวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ
บริษัท ธนารักษ์พัฒนาสินทรัพย์ จํากัด (ธพส.) หรือ DAD Asset Development ชวนเที่ยวงาน “Garden Food Truck” ตะลอนทัวร์อาหาร 4 ภาค เพลิดเพลินไปกับการแสดงดนตรีในบรรยากาศสบาย ๆ ส่งท้ายปี 2566 ทุกวันศุกร์ตลอดเดือนธันวาคมนี้ ตั้งแต่เวลา 17.00–20.00 น. ณ สวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) กล่าวว่า กิจกรรม “Garden Food Truck” จัดขึ้นต่อเนื่องเป็นปีที่ 3 ซึ่งปีนี้กําหนดจัดขึ้นทุกวันศุกร์ ตลอดเดือนธันวาคม คือวันที่ 1, 8, 15 และ 22 ธันวาคม 2566 ตั้งแต่เวลา 17.00–20.00 น. ณ สวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ โดย ธพส. หวังว่างานนี้จะเป็นส่วนหนึ่งที่ช่วยสร้างบรรยากาศแห่งความสุขในเทศกาลส่งท้ายปีเก่าต้อนรับปีใหม่ ให้ประชาชนได้มาเที่ยวผ่อนคลายแบบสบายๆ กับครอบครัว และเพื่อนฝูง
ในแต่ละสัปดาห์ผู้เข้าชมงานจะได้สัมผัสและเพลิดเพลินกับบรรยากาศสนุกๆ และรสชาติความอร่อยที่หลากหลาย จากรูปแบบธีมงานที่แตกต่างกันไป ได้แก่ ธีมอาหารภาคเหนือ ภาคอีสาน ภาคกลาง และภาคใต้ โดย ธพส. ได้ยกคาราวานอาหาร ขนม และเครื่องดื่ม ในรูปแบบ Food Truck มาให้เลือกลิ้มลองมากกว่า 20 ร้านค้า พร้อมชมการแสดงดนตรีต้อนรับฤดูหนาว ร่วมลุ้นรางวัลสุดปังทุกสัปดาห์ อาทิ เครื่องฟอกอากาศ นาฬิกาสมาร์ทวอทช์ และแก้วน้ําเก็บความเย็น
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีถวายผ้าพระกฐินพระราชทานสำนักนายกรัฐมนตรี ประจำปี 2566 ณ วัดราชผาติการาม ยอดเงินถวายผ้าพระกฐินฯ รวม 12 ล้านบาท
วันพุธที่ 22 พฤศจิกายน 2566
22/11/2566
นายกรัฐมนตรีเป็นประธานพิธีถวายผ้าพระกฐินพระราชทานสํานักนายกรัฐมนตรี ประจําปี 2566 ณ วัดราชผาติการาม ยอดเงินถวายผ้าพระกฐินฯ รวม 12 ล้านบาท
นายกรัฐมนตรีเป็นประธานพิธีถวายผ้าพระกฐินพระราชทานสํานักนายกรัฐมนตรี ประจําปี 2566 ณ วัดราชผาติการาม ยอดเงินถวายผ้าพระกฐินฯ รวม 12 ล้านบาท
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (22 พฤศจิกายน 2566) เวลา 13.00 น. ณ วัดราชผาติการาม แขวงวชิรพยาบาล เขตดุสิต กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประจําปี 2566 โดยมี นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน นายสุทิน คลังแสง รัฐมนตรีว่าการกระทรวงกลาโหม นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางพวงเพชร ชุนละเอียด รัฐมนตรีประจําสํานักนายกรัฐมนตรี นายพรหมินทร์ เลิศสุริย์เดช เลขาธิการนายกรัฐมนตรี หัวหน้าส่วนราชการ ข้าราชการ และประชาชน เข้าร่วมพิธี
โอกาสนี้ นายกรัฐมนตรีถวายความเคารพ และถวายธูปเทียนแพ พระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถ แล้ววางผ้าพระกฐินบนพานแว่นฟ้าหน้าพระราชวชิรวิมล (สุริยา สุเมโธ) จากนั้น นายกรัฐมนตรีวางพวงมาลัยถวายสักการะพระบรมอัฐิรัชกาลที่ 4 และพระบรมอัฐิรัชกาลที่ 5 แล้วนายกรัฐมนตรีจุดธูปเทียนบูชาพระรัตนตรัย กล่าวคํานมัสการ กล่าวคําถวายผ้าพระกฐิน วางผ้าพระกฐินบนพานแว่นฟ้า ยกพานผ้าพระกฐินประเคน แล้วประเคนพานเทียนพระปาติโมกข์
ต่อจากนั้น พระสงฆ์กระทําพิธีอปโลกน์ และสวดญัตติทุติยกรรม พระสงฆ์รูปที่ได้รับฉันทานุมัติให้เป็นผู้ครองผ้าพระกฐินลงไปครองผ้า นายกรัฐมนตรีถวายเครื่องบริวารกฐิน โดยมีคณะรัฐมนตรี ข้าราชการชั้นผู้ใหญ่ ถวายเครื่องไทยธรรมแด่พระสงฆ์ เลขาธิการนายกรัฐมนตรีประกาศยอดเงินที่ถวายให้ทราบทั่วกัน ต่อจากนั้นนายกรัฐมนตรีถวายจตุปัจจัยแด่ประธานพระสงฆ์ พระสงฆ์อนุโมทนา นายกรัฐมนตรีกรวดน้ํา รับพร เสร็จแล้วกราบลาพระประธานและพระสงฆ์ โดยยอดเงินที่ถวายผ้าพระกฐินพระราชทานสํานักนายกรัฐมนตรี ประจําปี 2566 รวมยอดกฐินจํานวน 12,000,000 บาท
รัฐบาลไทย-ข่าวทำเนียบรัฐบาล-​โฆษกรัฐบาล เผยนายกฯสั่งการเดินหน้าเพิ่มขีดความสามารถอุตสาหกรรมการบินและการท่องเที่ยว รองรับการเติบโตของภาคการท่องเที่ยวของประเทศตามนโยบายกระตุ้นเศรษฐกิจของรัฐบาลอย่างยั่งยืน
วันพุธที่ 22 พฤศจิกายน 2566
22/11/2566
​โฆษกรัฐบาล เผยนายกฯสั่งการเดินหน้าเพิ่มขีดความสามารถอุตสาหกรรมการบินและการท่องเที่ยว รองรับการเติบโตของภาคการท่องเที่ยวของประเทศตามนโยบายกระตุ้นเศรษฐกิจของรัฐบาลอย่างยั่งยืน
​โฆษกรัฐบาล เผยนายกฯ สั่งการเดินหน้าเพิ่มขีดความสามารถอุตสาหกรรมการบินและการท่องเที่ยว รองรับการเติบโตของภาคการท่องเที่ยวของประเทศตามนโยบายกระตุ้นเศรษฐกิจของรัฐบาลอย่างยั่งยืน
วันนี้ (22 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายกระตุ้นเศรษฐกิจและเพิ่มขีดความสามารถอุตสาหกรรมการท่องเที่ยวอย่างต่อเนื่อง ซึ่งรวมถึงการวางระบบโครงสร้างพื้นฐาน และปัจจัยจากสถานการณ์การแพร่ระบาดของโควิด-19 ที่คลี่คลายลง ทําให้การดําเนินงานด้านปริมาณการจราจรทางอากาศของท่าอากาศยานทั้ง 6 แห่งของท่าอากาศยานไทย (ทอท.) เป็นไปในทิศทางที่ดีขึ้น อุตสาหกรรมการบินและภาคการท่องเที่ยวเริ่มฟื้นตัว ทั้งในด้านจํานวนเที่ยวบิน และกําไรสุทธิที่เพิ่มขึ้น
โฆษกรัฐบาลกล่าวว่า ท่าอากาศยานไทยทั้ง 6 แห่ง ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ มีจํานวนเที่ยวบินเพิ่มขึ้นร้อยละ 62.22 เมื่อเปรียบเทียบกับปีก่อน ที่ 639,891 เที่ยวบิน และมีผู้โดยสารรวมทั้งหมด 100.06 ล้านคน เพิ่มขึ้นร้อยละ 114.31 เมื่อเปรียบเทียบกับปีก่อน
ในขณะที่ กําไรสุทธิของ ทอท. อยู่ที่ 8,790.87 ล้านบาท ซึ่งเมื่อเทียบกับปีก่อนที่มีผลขาดทุนกว่า 1 หมื่นล้านบาท โดยมีรายได้มาจากการขายหรือการให้บริการ ทั้งจากกิจการการบิน การเพิ่มขึ้นของรายได้ส่วนแบ่งผลประโยชน์จากธุรกิจร้านค้าปลอดอากร ธุรกิจการบริหารกิจกรรมเชิงพาณิชย์ ธุรกิจจัดส่งอาหารและเครื่องดื่ม และธุรกิจบริการภาคพื้นและซ่อมบํารุง
โฆษกประจําสํานักนายกรัฐมนตรีกล่าวว่า สถานการณ์โควิด-19 ที่คลี่คลายลง ประกอบกับที่รัฐบาลมีนโยบายมาตรการ VISA Free ให้กับนักท่องเที่ยวชาวจีน คาซัคสถาน สาธารณรัฐอินเดียและไต้หวัน ที่ช่วยกระตุ้นเศรษฐกิจการท่องเที่ยว ที่ถือเป็นรายได้สําคัญของประเทศ โดย ทอท. ยังได้เดินหน้าเพิ่มศักยภาพของท่าอากาศยานและการขนส่งทางอากาศ เพื่อรองรับนักท่องเที่ยวที่จะเพิ่มมากขึ้น ให้นักท่องเที่ยว และผู้ใช้บริการได้รับการบริการที่รวดเร็ว และมีการเดินทางที่สะดวกสบาย ที่ล่าสุด นายกฯ ได้เป็นประธานในพิธีเปิดให้บริการอาคารเทียบเครื่องบินรองหลังที่ 1 (Satellite 1: SAT-1) พร้อมระบบขนส่งผู้โดยสารอัตโนมัติเชื่อมต่อระหว่างอาคาร SAT-1 กับอาคารผู้โดยสารหลัก ทําให้สามารถรองรับผู้โดยสารได้เพิ่มขึ้นเป็น 60 ล้านคนต่อปี
“เพื่อรองรับการเติบโตของภาคการท่องเที่ยวของประเทศ ประกอบกับนโยบายกระตุ้นเศรษฐกิจ กระตุ้นศักยภาพประเทศ ขานรับและเร่งดําเนินการพัฒนาท่าอากาศยานอย่างครบวงจร ซึ่งจะช่วยเพิ่มขีดความสามารถในการรองรับเที่ยวบิน และผู้โดยสารได้อีกเป็นจํานวนมาก นายฏรัฐมนตรีสั่งการให้ดูแลความสะดวกสบาย ดึงดูดนักท่องเที่ยวจากทั่วทุกมุมโลก ช่วยเพิ่มศักยภาพอุตสาหกรรมการบิน และการท่องเที่ยวของไทย ซึ่งในท้ายที่สุดจะรวมเป็นการขับเคลื่อนเศรษฐกิจ ฟื้นฟูเศรษฐกิจภาพรวมของประเทศ” นายชัย กล่าว
รัฐบาลไทย-ข่าวทำเนียบรัฐบาล-“เกณิกา เผย “พล.ต.อ.พัชรวาท” ห่วงใยประชาชนจากเหตุแผ่นดินไหว เร่งสั่งการกรมทรัพยากรธรณี รับมือแผ่นดินไหว พร้อมสร้างความเข้าใจกับประชาชน
วันพุธที่ 22 พฤศจิกายน 2566
22/11/2566
“เกณิกา เผย “พล.ต.อ.พัชรวาท” ห่วงใยประชาชนจากเหตุแผ่นดินไหว เร่งสั่งการกรมทรัพยากรธรณี รับมือแผ่นดินไหว พร้อมสร้างความเข้าใจกับประชาชน
“เกณิกา เผย “พล.ต.อ.พัชรวาท” ห่วงใยประชาชนจากเหตุแผ่นดินไหว เร่งสั่งการกรมทรัพยากรธรณี รับมือแผ่นดินไหว พร้อมสร้างความเข้าใจกับประชาชน
วันที่ 22 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีแผ่นดินไหว 2 ครั้งในช่วงสัปดาห์ที่ผ่านมา ซึ่งรับรู้ได้ถึงแรงสั่นสะเทือนที่จังหวัดเชียงราย เชียงใหม่ สุโขทัย ลําปาง ลําพูน น่าน พะเยา อุตรดิตถ์ แม่ฮ่องสอน อุดรธานี ขอนแก่น สกลนคร จังหวัดกาญจนบุรี จ.นนทบุรี และอาคารสูงในกรุงเทพฯ เหตุการณ์ที่เกิดขึ้นได้สร้างความตื่นตระหนกให้กับประชาชนที่อาศัยอยู่ในพื้นที่ดังกล่าว โดย พล.ต.อ.พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม มีความห่วงใยในความปลอดภัยของประชาชน จึงได้มอบหมายให้กรมทรัพยากรธรณีเร่งทําความเข้าใจกับประชาชนเกี่ยวกับเหตุการณ์แผ่นดินไหว และข้อปฏิบัติตนให้ปลอดภัย เพื่อลดความตระหนกและให้มีความสบายใจในการอยู่อาศัยในพื้นที่
“พล.ต.อ.พัชรวาท ได้เร่งรัดให้กรมทรัพยากรธรณีดําเนินการสํารวจศึกษา และติดตั้งเครื่องมือวัดแผ่นดินไหว พร้อมทั้งนําข้อมูลดังกล่าวมาใช้ในการจัดทําแผนที่แสดงภัยพิบัติแผ่นดินไหว และแผนที่แสดงจุดปลอดภัยสําหรับเป็นจุดรวมพลชั่วคราวและอพยพกรณีที่เกิดแผ่นดินไหว จัดทําแผนการซักซ้อมอพยพภัยแผ่นดินไหวร่วมกับหน่วยงานที่เกี่ยวข้องและประชาชนในพื้นที่ รวมถึงประสานงานกับกรมโยธาธิการและผังเมืองให้นําแผนที่ภัยพิบัติแผ่นดินไหว ไปใช้ประกอบการจัดทํากฎกระทรวงกําหนดการรับน้ําหนัก ความต้านทาน ความคงทนของอาคาร และพื้นดินที่รองรับอาคารในการต้านทานแรงสั่นสะเทือนของแผ่นดินไหว พ.ศ. 2564” น.ส.เกณิกา กล่าว
น.ส.เกณิกา กล่าวต่อว่า พล.ต.อ.พัชรวาท ยังได้สั่งการให้กรมทรัพยากรธรณี นําเทคโนโลยีที่ทันสมัยมาใช้ในการตรวจวัดแผ่นดินไหว และติดตามการเกิดแผ่นดินไหวตาม (aftershock) เพื่อแจ้งข่าวให้กับประชาชนทราบสถานการณ์ และได้มีข้อแนะนําให้กับประชาชนที่อาศัยอยู่ในพื้นที่เสี่ยงภัยแผ่นดินไหวเตรียมพร้อมรับมือแผ่นดินไหว ซึ่งหากเผชิญเหตุแผ่นดินไหวให้ปฏิบัติตนอย่างมีสติตามที่ได้รับข้อแนะนําจากกรมทรัพยากรธรณี โดยประชาชนสามารถศึกษารายละเอียดผ่านเอกสารเผยแพร่ ผ่านทางช่องทางสื่อเว็บไซต์ www.dmr.go.th และเฟซบุ๊ก “กรมทรัพยากรธรณี”
รัฐบาลไทย-ข่าวทำเนียบรัฐบาล-รมว.ยุติธรรม ต้อนรับเอกอัครราชทูตวิสามัญผู้มีอำนาจเต็มแห่งสาธารณรัฐอิตาลีประจำประเทศไทยและคณะ ในโอกาสเข้าเยี่ยมคารวะ
วันพุธที่ 22 พฤศจิกายน 2566
22/11/2566
รมว.ยุติธรรม ต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทยและคณะ ในโอกาสเข้าเยี่ยมคารวะ
รมว.ยุติธรรม ต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทยและคณะ ในโอกาสเข้าเยี่ยมคารวะและหารือข้อราชการแนวทางการผลักดันความร่วมมือด้านกระบวนการยุติธรรมทางอาญาระหว่างประเทศ
ในวันพุธที่ ๒๒ พฤศจิกายน ๒๕๖๖ เวลา ๐๙.๐๐ น. ณ ห้องรับรองประจํากระทรวงยุติธรรม ชั้น ๓ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยนายวัลลภ นาคบัว รองปลัดกระทรวงยุติธรรม นายวีระกิตติ์ หาญปริพรรณ์ อธิบดีกรมคุมประพฤติ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน และนายณรงค์ จุ้ยเส่ย รองอธิบดีกรมราชทัณฑ์ ได้ให้การต้อนรับ นายเปาโล ดีโอนีซี (H.E. Mr. Paolo Dionisi) เอกอัครราชทูตวิสามัญผู้มีอํานาจเต็มแห่งสาธารณรัฐอิตาลีประจําประเทศไทยและคณะ ในโอกาสเข้าเยี่ยมคารวะและหารือข้อราชการ โดยทั้งสองฝ่ายได้หารือเรื่องแนวทางการผลักดันความร่วมมือด้านกระบวนการยุติธรรมทางอาญาระหว่างไทย - อิตาลี โดยเฉพาะในประเด็นเรื่องแนวทางการแก้ไขปัญหาผู้ต้องขังล้นเรือนจําที่ทั้งประเทศไทยและอิตาลีกําลังเผชิญ และการส่งเสริมการฝึกวิชาชีพให้แก่ผู้ต้องขังเพื่อนําไปประกอบอาชีพภายหลังพ้นโทษเพื่อป้องกันการกระทําผิดซ้ํา
ทั้งนี้ ฝ่ายอิตาลีพร้อมสนับสนุนกระทรวงยุติธรรมในการแลกเปลี่ยนองค์ความรู้และประสบการณ์ในประเด็นข้างต้น โดยเฉพาะการประสานความร่วมมือในการพัฒนาพฤตินิสัยผู้ต้องขังและการคืนคนดีสู่สังคม​ โดยเฉพาะในกลุ่มผู้ต้องขังคดีความมั่นคงและผู้กระทําความผิดที่เป็นเด็กและเยาวชน เพื่อลดการเกิดอาชญากรรมในทั้งสองประเทศ โดยการหารือข้อราชการในครั้งนี้นับเป็นการกระชับความสัมพันธ์ระหว่างไทยและอิตาลีให้มีความแน่นแฟ้น ซึ่งจะนําไปสู่การพัฒนาความร่วมมือระหว่างกันให้เป็นรูปธรรมต่อไป
รัฐบาลไทย-ข่าวทำเนียบรัฐบาล-รมช.ชาดา ประชุมหารือร่วมกับสมาพันธ์เอสเอ็มอีไทย เพื่อร่วมกันแก้ไขปัญหาธุรกิจ SMEs ยกระดับเศรษฐกิจฐานราก ทำให้ประชาชนคนไทยมีความสุขอย่างยั่งยืน
วันอังคารที่ 21 พฤศจิกายน 2566
21/11/2566
รมช.ชาดา ประชุมหารือร่วมกับสมาพันธ์เอสเอ็มอีไทย เพื่อร่วมกันแก้ไขปัญหาธุรกิจ SMEs ยกระดับเศรษฐกิจฐานราก ทําให้ประชาชนคนไทยมีความสุขอย่างยั่งยืน
รมช.ชาดา ประชุมหารือร่วมกับสมาพันธ์เอสเอ็มอีไทย เพื่อร่วมกันแก้ไขปัญหาธุรกิจ SMEs ยกระดับเศรษฐกิจฐานราก ทําให้ประชาชนคนไทยมีความสุขอย่างยั่งยืน
วันนี้ (21 พ.ย. 66) ที่กระทรวงมหาดไทย นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ต้อนรับนายแสงชัย ธีรกุลวานิช ประธานสมาพันธ์เอสเอ็มอีไทย นายอุดมธิปก ไพรเกษตร รองประธาน และประธานคณะกรรมการรัฐวิสาหกิจสัมพันธ์ สมาพันธ์เอสเอ็มอีไทย พร้อมด้วยคณะ โดยมี นางสาวมนัญญา ไทยเศรษฐ์ ประธานคณะที่ปรึกษารัฐมนตรีช่วยว่าการกระทรวงมหาดไทย นายชูชีพ พงษ์ไชย รองอธิบดีกรมการพัฒนาชุมชน นายธนวัฒน์ ปิ่นแก้ว ผู้อํานวยการสํานักนโยบายและแผน สป.มท. และเจ้าหน้าที่เข้าร่วมประชุมหารือร่วมกันเพื่อขับเคลื่อนงานระหว่างกระทรวงมหาดไทยและสมาพันธ์เอสเอ็มอีไทย
นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เปิดเผยว่า การพูดคุยหารือครั้งนี้เป็นการสร้างความเข้าใจในการให้คํานิยาม SMEs ให้เป็นคํานิยามเดียวกัน ทั้งภาครัฐ และภาคเอกชน อาทิ วิสาหกิจรายย่อย วิสาหกิจขนาดย่อม และวิสาหกิจขนาดกลาง เป็นต้น และชี้แจงจํานวนตัวเลขผู้ประกอบการ SMEs จากทุกภูมิภาค ข้อมูลผู้ประกอบการแต่ละคลัสเตอร์ อาทิ ภาคการค้า ภาคธุรกิจการเกษตร ภาคการผลิต ภาคการบริการ ตลาดนัดคนไทยยิ้มได้ ตลาดนัดภาครัฐและภาคเอกชน เป็นต้น จากนั้นได้แลกเปลี่ยนความคิดเห็นเกี่ยวกับอุตสาหกรรมสร้างสรรค์เมื่อเปรียบเทียบกับ GDP และเสนอมาตรการเร่งด่วนในการแก้ไขปัญหาของ SMEs ดังนี้ 1) มาตรการปลุกเศรษฐกิจฐานราก กระจายรายได้สู่ท้องถิ่น 2) มาตรการแก้ไขปัญหาต้นทุน SMEs และค่าครองชีพประชาชน 3) มาตรการเข้าถึงแหล่งทุนต้นทุนต่ํา SMEs และฟื้นฟูหนี้ NPL 4) มาตรการยกระดับขีดความสามารถ SMEs และภาคแรงงาน 5) มาตรการแก้ไขกฎหมาย กฎระเบียบที่เป็นอุปสรรคของ SMEs
“โครงการหนึ่งตําบล หนึ่งผลิตภัณฑ์ (OTOP) หรือ กลุ่ม SMEs เป็นการส่งเสริมเศรษฐกิจฐานราก เข้าถึงประชาชนรากหญ้าจริง ๆ ตนจึงได้เสนอต่อที่ประชุมคณะรัฐมนตรี เมื่อวันที่ 21 พ.ย. 2566 ขอให้เพิ่มเงื่อนไขในการแจกเงิน Digital Wallet โดยกําหนดให้ต้องใช้จ่ายเงินประมาณร้อยละ 30 เพื่อซื้อสินค้าหรือบริการของกลุ่ม OTOP หรือกลุ่ม SMEs เพื่อจะได้กระตุ้นเศรษฐกิจไปทั่วทุกชุมชน ทุกตําบล ทั่วประเทศ” นายชาดาฯ กล่าว
รัฐบาลไทย-ข่าวทำเนียบรัฐบาล-หนุนหลัก 3R ป้องกันและแก้ไขปัญหา การเผาในพื้นที่ต้นเหตุ (ข้าว ข้าวโพดและอ้อย)
วันพุธที่ 22 พฤศจิกายน 2566
หนุนหลัก 3R ป้องกันและแก้ไขปัญหา การเผาในพื้นที่ต้นเหตุ (ข้าว ข้าวโพดและอ้อย)
.....
กระทรวงเกษตรและสหกรณ์ ได้วางแนวทางการป้องกันและแก้ปัญหาการเผาในพื้นที่เกษตรกรรม ปี 66/67 ผ่านหลักดําเนินการ 3R
• Re-Habit : ส่งเสริมให้เกษตรกรปรับเปลี่ยนพฤติกรรมการปลูกพืชเป็นการปลูกแบบไม่เผา ภายใต้มาตรฐาน GAP PM2.5 Free
• Replace with perennial crops : ส่งเสริมการปรับเปลี่ยนชนิดและวิธีการปลูกพืชบนพื้นที่สูง จากพืชที่ยังใช้ระบบการเผา เช่น ข้าวโพด เป็นไม้ผล ไม้ยืนต้น
• Replace with Alternate crops : ส่งเสริมการปรับเปลี่ยนชนิดและวิธีการปลูกพืชบนพื้นราบ โดยเน้นการจัดการเศษวัสดุเหลือใช้ให้เกิดมูลค่าทางเศรษฐกิจและเป็นประโยชน์ต่อดิน
.
ทั้งนี้ การลดการเผาในพื้นที่เกษตรกรรมระยะยาว ซึ่งจะส่งผลให้ลดปัญหาฝุ่นละอองขนาดเล็กได้อย่างยั่งยืนนั้น จะต้องส่งเสริมให้เกษตรกรทําการเกษตรให้ได้รับการรับรองมาตรฐาน GAP PM2.5 Free
.
ระยะต่อไป กระทรวงเกษตรฯ มีนโยบายจะเสนอให้เกษตรกรได้รับสิทธิพิเศษ เป็นค่าตอบแทน หรือ เข้าถึงแหล่งทุนด้วยดอกเบี้ยอัตราพิเศษซึ่งรวมถึงสถาบันเกษตรกรที่รวบรวมผลผลิตที่ไม่เผา
.
นอกจากนี้ จะขอความร่วมมือภาคเอกชนรับซื้อผลผลิตที่ไม่เผาในราคาที่สูงกว่า รวมทั้งการสนับสนุนให้เกษตรกรที่ปรับเปลี่ยนรูปแบบการเพาะปลูกทั้งในพื้นที่สูงและที่ราบ โดยสนับสนุนเงินทุนช่วงรอเก็บเกี่ยวจัดหาเมล็ดพันธุ์พืชตระกูลถั่วพร้อมทั้งจัดหาตลาดรองรับผลผลิต
.
อ่านเพิ่มเติม คลิกhttps://www.thaigov.go.th/news/contents/details/74909
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โรงเรียนช่างฝีมือทหาร สถาบันวิชาการป้องกันประเทศ เปิดรับสมัคร นักเรียนช่างฝีมือทหาร ประจำปีการศึกษา 2567
วันพุธที่ 22 พฤศจิกายน 2566
โรงเรียนช่างฝีมือทหาร สถาบันวิชาการป้องกันประเทศ เปิดรับสมัคร นักเรียนช่างฝีมือทหาร ประจําปีการศึกษา 2567
โดยรับสมัครทางอินเตอร์เน็ต ผ่านช่องทาง https://www.mtts.ac.th/
ตั้งแต่วันที่ 3 มกราคม ถึง 26 กุมภาพันธ์ 2567
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย นค.3009 จังหวัดหนองคาย เสร็จสมบูรณ์
วันพุธที่ 22 พฤศจิกายน 2566
กรมทางหลวงชนบท ยกระดับถนนสาย นค.3009 จังหวัดหนองคาย เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทหนองคาย ดําเนินโครงการก่อสร้างถนนและยกระดับชั้นทางถนนสาย นค.3009 แยก ทล.212 - บ้านเซิม อําเภอโพนพิสัย จังหวัดหนองคาย โดยก่อสร้างถนนลาดยางแอสฟัลท์ติกคอนกรีต ผิวจราจรกว้าง 7 เมตร ไหล่ทางข้างละ 2 เมตร พร้อมระบบระบายน้ํา เครื่องหมายจราจร สิ่งอํานวยความสะดวกและปลอดภัย ช่วง กม. ที่ 10+900 - 12+500 รวมระยะทาง 1.6 กิโลเมตร เสร็จสมบูรณ์ ทั้งนี้ เพื่อยกระดับมาตรฐานงานทาง พร้อมส่งเสริมการคมนาคมขนส่งพืชผลทางการเกษตรและการท่องเที่ยว อีกทั้งประชาชนสามารถใช้เป็นเส้นทางเชื่อมต่อระหว่างอําเภอโพนพิสัย จังหวัดหนองคาย ไปยังอําเภอบ้านดุง จังหวัดอุดรธานี ได้อย่างสะดวกปลอดภัย และใช้เป็นเส้นทางลัดทางเลี่ยงเข้าสู่จังหวัดใกล้เคียงได้ด้วย
รัฐบาลไทย-ข่าวทำเนียบรัฐบาล-รัฐบาลเชิญชวนประชาชน เที่ยวงาน OTOP City 2023 ระหว่าง 16 - 24 ธันวาคม 2566  ณ ศูนย์แสดงสินค้าและการประชุมอิมแพ็ค เมืองทองธานี ร่วม ชม ชิม ช้อป สินค้าจากผู้ประกอบการกว่า 2,000 ราย
วันพุธที่ 22 พฤศจิกายน 2566
22/11/2566
รัฐบาลเชิญชวนประชาชน เที่ยวงาน OTOP City 2023 ระหว่าง 16 - 24 ธันวาคม 2566  ณ ศูนย์แสดงสินค้าและการประชุมอิมแพ็ค เมืองทองธานี ร่วม ชม ชิม ช้อป สินค้าจากผู้ประกอบการกว่า 2,000 ราย
รัฐบาลเชิญชวนประชาชน เที่ยวงาน OTOP City 2023 ระหว่างวันที่ 16 - 24 ธันวาคม 2566  ณ ศูนย์แสดงสินค้าและการประชุมอิมแพ็ค เมืองทองธานี ร่วม ชม ชิม ช้อป สินค้าจากผู้ประกอบการกว่า 2,000 ราย
วันที่ 22 พ.ย. 66 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกรมการพัฒนาขุมชน กระทรวงมหาดไทย กําหนดจัดงาน OTOP City 2023 เพื่อจัดแสดงและจําหน่ายผลิตภัณฑ์หนึ่งตําบล หนึ่งผลิตภัณฑ์ เพื่อเพิ่มช่องทางการตลาดหนึ่งตําบล หนึ่งผลิตภัณฑ์ และสร้างรายได้ให้กับชุมชน รวมถึงเพื่อประชาสัมพันธ์การดําเนินงานโครงการหนึ่งตําบลหนึ่งผลิตภัณฑ์ ตลอดจนเพื่อสร้างการเรียนรู้แนวทางในการพัฒนาผลิตภัณฑ์ OTOP ให้สอดคล้องกับความต้องการของกลุ่มลูกค้าที่อยู่ในพื้นที่กรุงเทพมหานครและปริมณฑล
นายคารม กล่าวว่า กระทรวงมหาดไทย กําหนดเป้าหมายในการจัดงาน คือ ผู้ผลิตผู้ประกอบการ OTOP พี่ผ่านการคัดสรรสุดยอดหนึ่งตําบลหนึ่งผลิตภัณฑ์ ปีพ.ศ 2565 ระดับ 3-5 ดาวจาก 76 จังหวัดและกรุงเทพมหานคร และผู้ประกอบการ OTOP ชวนชิม เข้าร่วมจําหน่ายไม่น้อยกว่า 2,000 กลุ่ม/ราย และสามารถสร้างงาน สร้างรายได้ไม่น้อยกว่า 500 ล้านบาท สําหรับรูปแบบการจัดงานในครั้งนี้ จะมีการจัดนิทรรศการเฉลิมพระเกียรติพระบาทสมเด็จพระปรเมนทรรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว การจัดแสดงและจําหน่ายผลิตภัณฑ์ของมูลนิธิอาสาเพื่อนพึ่ง (ภาฯ) ยามยาก สภากาชาดไทย การจัดแสดงและจําหน่ายสินค้า OTOP ระดับ 3-5 ดาว และอาหารชวนชิม กิจกรรมส่งเสริมการขายและการบริการ กิจกรรม Highlight ได้แก่ ศิลปิน OTOP นําเสนอผลงานที่มีอัตลักษณ์บ่งบอกถึงภูมิปัญญาอันทรงคุณค่า ผ้าไทยใส่ให้สนุก ตลาดกลางเส้นไหมและเส้นใยธรรมชาติ ชุมชนท่องเที่ยว OTOP นวัตวิถี OTOP Trader และหมู่บ้านคนรักษ์ช้าง
“รัฐบาลขอเชิญชวนพี่น้องประชาชนร่วมสนับสนุนสินค้าจากผู้ผลิต ผู้ประกอบการ OTOP ชม ชิม ช้อป และร่วมภาคภูมิใจไปกับสุดยอดสินค้า OTOP ทั่วไทย ที่สุดแห่งภูมิปัญญา ตั้งแต่ระหว่างวันที่ 16 - 24 ธันวาคม 2566 ณ อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี เพื่อเป็นส่วนหนึ่งในการช่วยสร้างโอกาส สร้างอาชีพและสร้างรายได้ให้กับผู้ผลิต ผู้ประกอบการ OTOP ช่วยให้เศรษฐกิจของประเทศไทย มั่นคง มั่งคั่ง และยั่งยืน” นายคารม กล่าว
รัฐบาลไทย-ข่าวทำเนียบรัฐบาล-ไทย เจรจา EU จัดทำ FTA ขยายโอกาสสินค้าไทย ในตลาดยุโรป
วันพุธที่ 22 พฤศจิกายน 2566
ไทย เจรจา EU จัดทํา FTA ขยายโอกาสสินค้าไทย ในตลาดยุโรป
.....
รัฐบาลเดินหน้าส่งเสริมความร่วมมือกับสหภาพยุโรป (EU) ซึ่งเป็นคู่ค้าอันดับ 4 ของไทย และทําการค้าระหว่างกันมานาน โดยในช่วงเดือน ม.ค. – ก.ย.2566 การค้าไทย-EU มีมูลค่า 31,762.18 ล้านดอลลาร์สหรัฐฯ คิดเป็นสัดส่วนการค้ารวม 7.35% ของการค้าทั้งหมดของไทยกับนานาชาติ ทั้ง 2 ฝ่ายเห็นพ้องในการใช้ความตกลงการค้าเสรี (FTA) ไทย – EU ที่อยู่ระหว่างการเจรจา เพื่อขยายโอกาสการค้าการลงทุนระหว่างกัน โดยปฏิบัติตามระเบียบการค้าใหม่ด้านสิ่งแวดล้อม ประมง การนําเข้าสินค้าเกษตรและปศุสัตว์
.
สินค้าส่งออกสําคัญของไทย คือ เครื่องคอมพิวเตอร์ อุปกรณ์และส่วนประกอบ เครื่องปรับอากาศและส่วนประกอบ อัญมณีและเครื่องประดับ และผลิตภัณฑ์ยาง สินค้าที่ไทยนําเข้าจาก EU ได้แก่ เครื่องจักรกลและส่วนประกอบ ผลิตภัณฑ์เวชกรรมและเภสัชกรรม เคมีภัณฑ์ และเครื่องจักรไฟฟ้าและส่วนประกอบต่าง ๆ
.
EU เป็นหนึ่งในตลาดส่งออกของไทยที่มีศักยภาพ สามารถขยายตัวได้อีกมาก การจัดทํา FTA จะเป็นแนวทางที่มีประสิทธิภาพในการขยายโอกาสการส่งออกสินค้าของภาคเอกชนไทย และส่งเสริมศักยภาพในการแข่งขันด้านการค้าของไทยในเวทีโลก
.
อ่านเพิ่มเติม คลิก >>https://www.thaigov.go.th/news/contents/details/74995
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดดีอี เปิดงาน DigiTech ASEAN Thailand 2023
วันพุธที่ 22 พฤศจิกายน 2566
ปลัดดีอี เปิดงาน DigiTech ASEAN Thailand 2023
ปลัดดีอี เปิดงาน DigiTech ASEAN Thailand 2023
วันนี้ (22 พฤศจิกายน 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ปลัดดีอี) เป็นประธานกล่าวเปิดงาน DigiTech ASEAN Thailand 2023 มหกรรมแสดงสินค้าเจรจาธุรกิจด้านเทคโนโลยีและดิจิทัลอาเซียน ภายใต้แนวคิด “การเชื่อมต่อคุณกับเทคโนโลยีระดับโลกและชุมชนดิจิทัล” ชูบริการด้านดิจิทัลกว่า 300 แบรนด์ชั้นนํา และผู้เชี่ยวชาญในอุตสาหกรรม 5,000 ราย จากกว่า 10ประเทศจัดแสดงนวัตกรรม จัดโดยกระทรวงดิจิทัลเพื่อเศรษฐกิจและสังคม กระทรวงการอุดมศึกษา วิทยาศาสตร์ วิจัยและนวัตกรรม และหน่วยงานพันธมิตร ณ อาคาร 7 ศูนย์แสดงสินค้าและการประชุมอิมแพคเมืองทองธานี
โดย ปลัดวิศิษฏ์ กล่าวถึงแผนปฏิบัติราชการกระทรวงดิจิทัลเพื่อเศรษฐกิจและสังคม ระยะ 5ปี พ.ศ.2566-2570 ได้กําหนดแผนยุทธศาสตร์ในการขับเคลื่อนเศรษฐกิจยุคใหม่ เพื่อสร้างสังคมแห่งอนาคตและลดความเหลื่อมล้ําด้วยการใช้เทคโนโลยีและนวัตกรรมดิจิทัล ส่งเสริมให้ประชาชนมีคุณภาพชีวิตที่ดีขึ้น สร้างกําลังคนที่มีความรู้และทักษะด้านเทคโนโลยี รวมไปถึงการใช้เทคโนโลยีดิจิทัลอย่างมั่นคงปลอดภัยตามมาตรฐานสากลและใช้กฎหมายได้อย่างมีประสิทธิภาพ
________________________________
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนเชิงลาดบริเวณสะพานสีหราชสาย สร.020 จังหวัดสุรินทร์ เสร็จสมบูรณ์
วันพุธที่ 22 พฤศจิกายน 2566
กรมทางหลวงชนบท ก่อสร้างถนนเชิงลาดบริเวณสะพานสีหราชสาย สร.020 จังหวัดสุรินทร์ เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทสุรินทร์ ดําเนินโครงการก่อสร้างถนนเชิงลาดบริเวณสะพานสีหราชสาย สร.020 อําเภอรัตนบุรี จังหวัดสุรินทร์ ซึ่งถนนเดิมได้รับความเสียหาย ชํารุด ปัจจุบันได้ปรับปรุงโครงสร้างแบบแอสฟัลท์ติกคอนกรีต ช่วง กม. ที่ 4+900 - 6+500 และแบบคอนกรีตเสริมเหล็ก ช่วง กม. ที่ 6+900 - 8+300 พร้อมด้วยงานติดตั้งเครื่องหมายจราจร งานตีเส้นจราจร และงานดาดคอนกรีตป้องกันการกัดเซาะคันทางเดิม รวมระยะทาง 3 กิโลเมตร เสร็จสมบูรณ์ ทั้งนี้ จะช่วยยกระดับคุณภาพชีวิตและสนับสนุนการขนส่งผลผลิตทางการเกษตร ลดค่าใช้จ่ายในด้านการเดินทางและขนส่งสินค้า พร้อมทั้งส่งเสริมการท่องเที่ยวของจังหวัด และให้ประชาชนในพื้นที่ใช้สัญจรไป - มาได้อย่างสะดวกรวดเร็วปลอดภัยมากยิ่งขึ้น รวมทั้งถนนสายดังกล่าวสามารถใช้เป็นเส้นทางลัดเชื่อมต่อระหว่างอําเภอท่าตูม จังหวัดสุรินทร์ ไปยังอําเภอสุวรรณภูมิ จังหวัดร้อยเอ็ดอีกด้วย
รัฐบาลไทย-ข่าวทำเนียบรัฐบาล-“พิมพ์ภัทรา” สั่ง สมอ. เร่งทำมาตรฐาน “บันไดเลื่อน” พร้อมบังคับให้เป็นสินค้าควบคุม
วันศุกร์ที่ 24 พฤศจิกายน 2566
24/11/2566
“พิมพ์ภัทรา” สั่ง สมอ. เร่งทํามาตรฐาน “บันไดเลื่อน” พร้อมบังคับให้เป็นสินค้าควบคุม
“พิมพ์ภัทรา” สั่ง สมอ. เร่งทํามาตรฐาน “บันไดเลื่อน” พร้อมบังคับให้เป็นสินค้าควบคุม
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า จากกรณีอุบัติเหตุบันไดเลื่อน หรือ ทางลาดเลื่อนในห้างสรรพสินค้าและสถานที่ต่างๆ หนีบขาประชาชนอยู่บ่อยครั้ง ตนจึงได้สั่งการให้สํานักงานมาตรฐานผลิตภัณฑ์อุตสาหกรรม (สมอ.) จัดทํามาตรฐานบันไดเลื่อน ทางเดินอัตโนมัติ และ ลิฟท์ เพื่อคุ้มครองความปลอดภัยให้แก่ประชาชน ซึ่งเป็นไปตามมาตรการของกระทรวงอุตสาหกรรม เพื่อคุ้มครองประชาชนให้ปลอดภัยจากการใช้สินค้า โดยบอร์ด สมอ. ได้มีมติเห็นชอบเมื่อวันที่ 21 พฤศจิกายน 2566 ที่ผ่านมา ให้จัดทํามาตรฐานดังกล่าวเพิ่มเติมเป็นการด่วนจากแผนการกําหนดมาตรฐานในปีงบประมาณ 2567 ที่กําหนดไว้จํานวน 600 เรื่อง นอกจากนี้ ยังเห็นชอบให้ “คาร์ซีท” หรือที่นั่งนิรภัยสําหรับเด็กเป็นสินค้าควบคุม โดยเร่งรัด สมอ. ประกาศใช้มาตรฐานโดยเร็ว เพื่อให้เด็กเล็กที่ใช้คาร์ซีทได้รับความปลอดภัยในการโดยสารรถยนต์
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) กล่าวว่า ในการประชุมบอร์ด สมอ. ครั้งนี้ ได้เห็นชอบร่างมาตรฐานและวิธีทดสอบอื่นๆ อีก จํานวน 43 เรื่อง เช่น มาตรฐานหลอดฟลูออเรสเซนส์สําหรับเปลี่ยนสีผิวเป็นสีแทน มาตรฐานวิธีทดสอบยานยนต์ไฟฟ้า และมาตรฐานระบบอัตโนมัติในกระบวนการอุตสาหกรรม เป็นต้น นอกจากนี้ ยังเห็นชอบให้ จัดทํามาตรฐานเพิ่มเติมในปี 2567 อีก 3 เรื่อง โดยเพิ่มเติมจากแผนการกําหนดมาตรฐานเดิมที่ สมอ. ตั้งเป้าไว้ 600 เรื่อง ได้แก่ 1) มาตรฐานบันไดเลื่อน ทางลาดเลื่อน คุณลักษณะที่ต้องการด้านความปลอดภัยที่จําเป็น 2) มาตรฐานบันไดเลื่อน ทางลาดเลื่อน พารามิเตอร์ตามคุณลักษณะที่ต้องการด้านความปลอดภัยที่จําเป็น และ 3) ฟิล์มติดกระจกรถยนต์
ด้าน นายวันชัย พนมชัย รองปลัดกระทรวงอุตสาหกรรม รักษาราชการแทน เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า บันไดเลื่อน เป็นสิ่งประชาชนได้พบเจอและใช้บ่อยมากในที่สาธารณะ เช่น ห้างสรรพสินค้า สนามบิน อาคารสํานักงาน ซึ่งที่ผ่านมา จะได้ยินข่าว บันไดเลื่อนไม่ได้มาตรฐาน หนีบขาคน หรือบางครั้ง ถึงขั้นตัดขาคนขาด ท่านรัฐมนตรีพิมพ์ภัทรา จึงได้มีปรารภว่าจะปล่อยให้ประชาชนมารับเคราะห์กรรมจากการใช้บันไดเลื่อนไม่ได้มาตรฐาน แบบนี้ไม่ได้ สมอ. จึงได้เตรียมออกประกาศมาตรฐาน “บันไดเลื่อน ทางเลื่อน และลิฟท์” เป็นมาตรฐานด้านความปลอดภัยและระบบไฟฟ้า โดยอ้างอิงตามมาตรฐานระหว่างประเทศ (มาตรฐาน ISO) ซึ่งเป็นที่ยอมรับในระดับสากล และทั่วโลกได้นําไปใช้ โดยจะเกี่ยวข้องกับอุปกรณ์ ส่วนประกอบ การติดตั้ง ความสูง ความเร็ว น้ําหนักบรรทุก รวมถึงการประเมินความเสี่ยงและการลดความเสี่ยงจากการใช้งาน ซึ่งจะช่วยป้องกันอันตรายให้แก่ผู้ใช้งาน ทั้งนี้ คาดว่าจะประกาศใช้มาตรฐานดังกล่าวได้ภายในเดือนมีนาคม 2567
รัฐบาลไทย-ข่าวทำเนียบรัฐบาล-“พิมพ์ภัทรา” ร่วมสืบสานประเพณีไทย วอนอุดหนุนสินค้ามาตรฐาน มผช. กระตุ้นเศรษฐกิจชุมชน
วันศุกร์ที่ 24 พฤศจิกายน 2566
24/11/2566
“พิมพ์ภัทรา” ร่วมสืบสานประเพณีไทย วอนอุดหนุนสินค้ามาตรฐาน มผช. กระตุ้นเศรษฐกิจชุมชน
“พิมพ์ภัทรา” ร่วมสืบสานประเพณีไทย วอนอุดหนุนสินค้ามาตรฐาน มผช. กระตุ้นเศรษฐกิจชุมชน
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ร่วมสืบสานประเพณีไทย วอนเลือกใช้กระทงที่ได้มาตรฐานผลิตภัณฑ์ชุมชน (มผช.) จากกลุ่มวิสาหกิจชุมชนต่างๆ เพื่ออนุรักษ์ภูมิปัญญาท้องถิ่นที่เป็นเอกลักษณ์ของไทย ซึ่งนอกจากจะช่วยรักษาสิ่งแวดล้อมแล้ว ยังเป็นการอุดหนุนสินค้าไทย และกระตุ้นให้เกิดการหมุนเวียนเศรษฐกิจในระดับชุมชนด้วย
“กระทงจากวัสดุธรรมชาติที่ผลิตโดยผู้ผลิตชุมชนที่ผ่านการรับรองมาตรฐานผลิตภัณฑ์ชุมชน เป็นสินค้าที่กระทรวงอุตสาหกรรมให้การรับรองว่าเป็นมิตรต่อสิ่งแวดล้อม มีความประณีต สวยงาม ไม่มีกลิ่นสารเคมี สามารถย่อยสลายได้เองตามธรรมชาติ สําหรับบางพื้นที่ที่มีประเพณีการปล่อยโคมลอยในเทศกาลลอยกระทง ก็ขอแนะนําให้ปล่อยโคมลอยที่ได้มาตรฐาน มผช. ด้วย รวมทั้งให้ยึดถือปฏิบัติตามประกาศมาตรการป้องกันและการรักษาความปลอดภัยของส่วนราชการในพื้นที่อย่างเคร่งครัด ซึ่งจะควบคุมการปล่อยโคมลอยในพื้นที่เฝ้าระวัง โดยเฉพาะพื้นที่ใกล้สนามบิน เพื่อไม่ให้โคมลอยเข้าไปติดในเครื่องบิน หรือลอยเข้าไปตกตามชุมชน รัฐบาลและกระทรวงอุตสาหกรรมห่วงใยชีวิตและทรัพย์สินของประชาชน ไม่อยากให้เกิดความเสียหายในเทศกาลแห่งความสุขนี้” รัฐมนตรีว่าการกระทรวงอุตสาหกรรมฯ กล่าว
ด้าน นายวันชัย พนมชัย รองปลัดกระทรวงอุตสาหกรรม รักษาราชการแทน เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า ขณะนี้มีผู้ผลิตกระทงเปลือกข้าวโพดที่ได้มาตรฐาน มผช. จํานวน 7 ราย ได้แก่ 1) กลุ่มแม่บ้านเกาะพิมูลพัฒนา 2) นางสตรีรัตน์ ชูอินทร์ 3) กลุ่มกระทงแฟนซีจากเปลือกข้าวโพด 4) นางเตือนคนึง ราชา 5) วิสาหกิจชุมชนผู้ผลิตกระทงตําบลลานดอกไม้ตก 6) กลุ่มกระทงเปลือกข้าวโพดบ้านลานดอกไม้ตกหมู่ที่ 1 และ 7) นางวิรัตน์ ทวนธง และมีผู้ผลิตโคมลอยที่ได้มาตรฐาน มผช. จํานวน 1 ราย ได้แก่ นางชไมพร วงศ์สถาน จึงขอเชิญชวนประชาชนคนไทยร่วมกันสนับสนุนสินค้าไทย เพื่อกระจายรายได้ และสร้างความยั่งยืนให้กับสินค้าชุมชน เนื่องจากกระทงจากวัสดุธรรมชาติที่ผ่านการรับรองมาตรฐาน มผช. เป็นสินค้าที่ช่วยรักษาสิ่งแวดล้อม มีความประณีต สวยงาม ไม่มีกลิ่นสารเคมี ย่อยสลายได้เองตามธรรมชาติ และโคมลอยที่ได้มาตรฐาน มผช. ตัวโคมจะใช้วัสดุจากธรรมชาติ มีปริมาณเชื้อเพลิงไม่เกิน 55 กรัม ใช้เวลาในการเผาไหม้ไม่เกิน 8 นาที ซึ่งเหมาะสมกับระยะเวลาที่โคมลอยอยู่ในอากาศ และเมื่อตกลงมาสู่พื้นก็ไม่เป็นเหตุให้เกิดเพลิงไหม้ มีการยึดตัวโคมด้วยวัสดุที่เป็นเชือกทนไฟ หรือลวดที่มีความยาวไม่เกิน 30 เซนติเมตร เพื่อไม่ให้เกิดไฟฟ้าลัดวงจรหากโคมลอยตกพาดบนสายไฟ อันเป็นสาเหตุให้เกิดเพลิงไหม้ตามมาได้ ทั้งนี้ สามารถเลือกซื้อกระทงและโคมลอยที่ได้มาตรฐาน มผช. ได้ตามรายละเอียดบนเว็บไซต์ สมอ. หรือจะสั่งซื้อทางแอพพลิเคชั่นช้อปปิ้งออนไลน์ต่างๆ ก็ได้
ปัจจุบัน สมอ. ได้กําหนดมาตรฐาน มผช. แล้วทั้งสิ้น 1,670 มาตรฐาน มีผู้ผลิตชุมชนได้รับการรับรองรวม 11,071 ราย แบ่งเป็น 5 กลุ่ม ได้แก่ อาหาร 1,347 ราย เครื่องดื่ม 227 ราย ผ้าและเครื่องแต่งกาย 3,730 ราย สมุนไพรที่ไม่ใช่อาหาร 693 ราย และของใช้ ของตกแต่งและของที่ระลึก 5,074 ราย สามารถดูรายชื่อผู้ที่ได้รับการรับรองได้ที่ https://tcps.tisi.go.th/public/certificatestandard.aspx หากผู้ผลิตชุมชนต้องการขอการรับรองมาตรฐาน มผช. สามารถยื่นขอได้ที่สํานักงานอุตสาหกรรมจังหวัดทั่วประเทศโดยไม่มีค่าใช้จ่ายใด ๆ นายวันชัยฯ กล่าว
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่จังหวัดร้อยเอ็ด แจ้งข่าวดีพักหนี้สหกรณ์ พร้อมเตรียมจำหน่ายเมล็ดพันธุ์ข้าวราคาถูก
วันเสาร์ที่ 25 พฤศจิกายน 2566
รมว.ธรรมนัส ลงพื้นที่จังหวัดร้อยเอ็ด แจ้งข่าวดีพักหนี้สหกรณ์ พร้อมเตรียมจําหน่ายเมล็ดพันธุ์ข้าวราคาถูก
รมว.ธรรมนัส ลงพื้นที่จังหวัดร้อยเอ็ด แจ้งข่าวดีพักหนี้สหกรณ์ พร้อมเตรียมจําหน่ายเมล็ดพันธุ์ข้าวราคาถูก
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินงานของสหกรณ์การเกษตรเกษตรวิสัย จํากัด (สาขานกเหาะ) ตําบลดงครั่งใหญ่ อําเภอเกษตรวิสัย จังหวัดร้อยเอ็ด โดยมี นายชูศักดิ์ ราชบุรี รองผู้ว่าราชการจังหวัดร้อยเอ็ด ผู้บริหารกระทรวงเกษตรและสหกรณ์ และเจ้าหน้าที่ส่วนราชการจังหวัดร้อยเอ็ด เข้าร่วม ว่า วันนี้ได้มาตรวจเยี่ยมสหกรณ์การเกษตรเกษตรวิสัย จํากัด (สาขานกเหาะ) เพื่อให้กําลังใจและชื่นชมการทํางานของเจ้าหน้าที่สหกรณ์ที่บริหารจัดการสหกรณ์เกิดกําไรถึง 33 ล้านบาท และสามารถจัดสรรเป็นกําไรให้กับสมาชิก 27 ล้านบาท คิดเป็นร้อยละ 70 ถือเป็นสหกรณ์ตัวอย่างที่ดี พร้อมเยี่ยมชมการดําเนินงานภายในสหกรณ์ดังกล่าว ซึ่งปัจจุบันให้ราคารับซื้อข้าวกิโลกรัมละ 13 บาท หรือตันละ 13,000 บาท
ทั้งนี้ รมว.ธรรมนัส ได้แจ้งข่าวดีเกษตรกรเพิ่มเติมว่า ในวันที่ 28 พ.ย. 66 นี้ รัฐบาลจะสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ไร่ละ 1,000 บาท รายละไม่เกิน 20 ไร่ หรือไม่เกิน 20,000 บาท พร้อมมอบหมายให้กรมส่งเสริมสหกรณ์จัดทําแผนพักหนี้ให้กับสมาชิกสหกรณ์ โดยใช้มาตรการเดียวกับธนาคารเพื่อการเกษตรและสหกรณ์การเกษตร (ธ.ก.ส.) รวมถึงเตรียมงบประมาณสนับสนุนการผลิตไฟฟ้าจากพลังงานแสงอาทิตย์ (Solar Rooftop) เพื่อลดรายจ่ายค่าพลังงานและส่งเสริมสหกรณ์ให้มีรายได้ช่วยพี่น้องเกษตรกรเพิ่มมากขึ้น
นอกจากนี้ นายณัฏฐกิตติ์ ของทิพย์ อธิบดีกรมการข้าว กล่าวเพิ่มเติมว่า กระทรวงเกษตรฯ โดยกรมการข้าวได้จัดเตรียมเมล็ดพันธุ์ข้าวราคาถูกให้แก่เกษตรกรในพื้นที่ 3,500 ตัน (ข้าวหอมมะลิ ราคากิโลกรัมละ 5 บาท ข้าวขาว กข.6 กิโลกรัมละ 4 บาท) ให้พี่น้องเกษตรกรจังหวัดร้อยเอ็ด พร้อมทั้งจัดเตรียมงบสนับสนุนเพื่อช่วยเกษตรกรลดต้นทุนการผลิต วงเงิน 2,960,000 บาท โดยเกษตรกรที่สนใจสามารถขอรับการสนับสนุนได้ที่ศูนย์วิจัยข้าวจังหวัดอีกด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมแพค “ถุงยิ้มพิมพ์ใจ MIND ไม่ทิ้งกัน” เตรียมพร้อมให้ผู้ประสบอุทกภัย
วันศุกร์ที่ 24 พฤศจิกายน 2566
24/11/2566
ปลัดฯ ณัฐพล ร่วมแพค “ถุงยิ้มพิมพ์ใจ MIND ไม่ทิ้งกัน” เตรียมพร้อมให้ผู้ประสบอุทกภัย
ปลัดฯ ณัฐพล ร่วมแพค “ถุงยิ้มพิมพ์ใจ MIND ไม่ทิ้งกัน” เตรียมพร้อมให้ผู้ประสบอุทกภัย
วันที่ 23 พฤศจิกายน 2566 นายณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงผู้บริหารกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายศุภกิจ บุญศิริ รองอธิบดีกรมโรงงานอุตสาหกรรม รักษาราชการแทนผู้ตรวจราชการกระทรวงอุตสาหกรรม นายเอกนิติ รมยานนท์รองเลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนผู้ตรวจราชการกระทรวงอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม และผู้แทนจากหน่วยงานในกระทรวงอุตสาหกรรม ร่วมแพค “ถุงยิ้มพิมพ์ใจ MIND ไม่ทิ้งกัน” เพื่อส่งกําลังใจนําไปช่วยเหลือ และบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมต่อไป โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ร่วมให้กําลังใจ ณ ห้องโถง ชั้น 1 อาคารสํานักงานปลัดกระทรวงอุตสาหกรรม